Justyna Kowalczyk

Justyna Kowalczyk-Tekieli (s. 19. tammikuuta 1983 Limanowa, Puola) on puolalainen hiihtovalmentaja ja hiihtäjä. Hän on olympiavoittaja, maailmanmestari ja maailmancupin kokonaiskilpailun voittaja. Hän on voittanut Tour de Skin neljä kertaa. Kowalczyk lopetti maailmancup-uransa keväällä 2018, ja aloitti tämän jälkeen apuvalmentajana Puolan maastohiihtomaajoukkueessa.

Kowalczyk voitti yhdistelmäkilpailun ja 30 kilometrin vapaan hiihtotavan maailmanmestaruuden Liberecissä 2009 ja sai samoissa kisoissa lisäksi pronssia 10 kilometrin perinteisen hiihtotavan kilpailussa. Vancouverin olympialaisissa 2010 hän voitti 30 kilometrin perinteisellä kultaa. Perinteisen sprintissä hän sijoittui hopealle, yhdistelmähiihdossa pronssille ja 10 kilometrin vapaan hiihtotavan kilpailussa viidenneksi. Torinon olympialaisten 2006 30 kilometrin vapaan hiihtotavan yhteislähtökilpailussa hän sai pronssia ja oli lisäksi yhdistelmäkilpailussa kahdeksas. Sapporon MM-kisoissa 2007 hän sijoittui yhdistelmäkilpailussa yhdeksänneksi. Oslon MM-kilpailuissa 2011 hän oli yhdistelmäkilpailussa ja 10 kilometrin perinteisen hiihdossa hopealla ja 30 kilometrin yhteislähtökilpailussa pronssilla sekä vapaan hiihtotavan sprintissä viides. Val di Fiemmen MM-kilpailuissa 2013 hän sai 30 kilometrin perinteisen yhteislähtökilpailussa hopeaa sekä sijoittui yhdistelmäkilpailussa viidenneksi ja perinteisen hiihtotavan sprintissä kuudenneksi. Sotšin olympialaisissa 2014 Kowalczyk voitti 10 kilometrin perinteisen hiihtotavan kultaa, oli Sylwia Jaśkowiecin kanssa parisprintissä viides sekä yhdistelmäkilpailussa ja viestissä kuudes. Falunin MM-kilpailuissa 2015 hän sai Jaśkowiecin kanssa pronssia vapaan hiihtotavan parisprintissä ja sijoittui perinteisen hiihtotavan sprintissä neljänneksi. Lahden MM-kilpailuissa 2017 hän oli perinteisen hiihtotavan 10 kilometrillä kahdeksas. Pyeongchangin olympialaisissa 2018 hän sijoittui vapaan hiihtotavan parisprintissä Jaśkowiecin kanssa seitsemänneksi, viestissä kymmenenneksi sekä henkilökohtaisilla matkoilla parhaimmillaan 30 kilometrin perinteisen hiihtotavan kilpailussa 14:nneksi. Seefeldin MM-kilpailuissa 2019 hän oli perinteisen hiihtotavan parisprintissä kymmenes ja viestissä 13.

Tammikuussa 2005 Seefeldissä käydyissä talviuniversiadeissa hän saavutti 15 kilometriltä kultaa ja 5 kilometriltä hopeaa. Kaksi vuotta myöhemmin universiadeissa Pragelaton olympialaduilla hän voitti kultaa sekä sprintistä, 5 kilometriltä että takaa-ajosta. Vuonna 2003 Kowalczyk saavutti sprinttihopeaa nuorten MM-kisoista.
pienoiskuva|left|Justyna Kowalczyk Tour de Skillä Prahassa joulukuussa 2007. 
Maailmancupissa Kowalczyk on saavuttanut 31 osakilpailuvoittoa. Kaikkiaan hän on ollut palkintokorokkeella 65 kertaa (8. helmikuuta 2017 mennessä). Hän on voittanut maailmancupin kokonaiskilpailun ja normaalimatkojen cupin kausilla 2008–2009, 2009–2010, 2010–2011 ja 2012–2013 sekä sprintticupin kaudella 2009–2010. Hän sijoittui kokonaiscupissa ja normaalimatkojen cupissa toiseksi kaudella 2011–2012 ja kolmanneksi kaudella 2007–2008 sekä kokonaiscupissa kahdeksanneksi kaudella 2006–2007. Sprintticupissa hän on ollut toinen kaudella 2012–2013, neljäs 2008–2009 ja 2011–2012, viides 2010–2011 ja kahdeksas 2007–2008. 

Helmikuussa 2005 Kowalczyk kilpaili Oberstdorfin MM-kilpailuissa, vaikka oli jäänyt kiinni kielletyn deksametasonilääkeaineen käytöstä samalla paikkakunnalla käydyssä kilpailussa 23. tammikuuta. Hän sai kahden vuoden kilpailukiellon, joka sittemmin lyhennettiin yhden vuoden mittaiseksi.

Seuratasolla Kowalczyk edustaa AZF AWF Katowicea.

 Maailmancupin osakilpailuvoitot 

 Päivä Kilpailupaikka Maa Matka 27. tammikuuta 2007  Otepää  Viro  10 km (p) 22. tammikuuta 2008  Canmore  Kanada  yhdistelmäkilpailu 17. tammikuuta 2009  Whistler  Kanada  yhdistelmäkilpailu 24. tammikuuta 2009  Otepää  Viro  10 km (p) 14. helmikuuta 2009  Valdidentro  Italia  10 km (p) 8. maaliskuuta 2009  Lahti  Suomi  10 km (v) 20.–22. maaliskuuta 2009  Falun  Ruotsi  maailmancupfinaali 28. marraskuuta 2009  Kuusamo  Suomi  sprintti (p) 20. joulukuuta 2009  Rogla  Slovenia  15 km yhteislähtö (p) 1.–10. tammikuuta 2010        Tour de Ski 16. tammikuuta 2010  Otepää  Viro  10 km (p) 23. tammikuuta 2010  Rybinsk  Venäjä  yhdistelmäkilpailu 6. helmikuuta 2010  Canmore  Kanada  sprintti (p) 31. joulukuuta 2010 – 9. tammikuuta 2011        Tour de Ski 4. helmikuuta 2011  Rybinsk  Venäjä  yhdistelmäkilpailu 17. joulukuuta 2011  Rogla  Slovenia  10 km yhteislähtö (p) 29. joulukuuta 2011 – 8. tammikuuta 2012        Tour de Ski 21. tammikuuta 2012  Otepää  Viro  sprintti (p) 22. tammikuuta 2012  Otepää  Viro  10 km (p) 2. helmikuuta 2012  Moskova  Venäjä  sprintti (v) 18. helmikuuta 2012  Szklarska Poręba  Puola  10 km (p) 13. joulukuuta 2012  Canmore  Kanada  15 km yhteislähtö (p) 16. joulukuuta 2012  Canmore  Kanada  yhdistelmäkilpailu 29. joulukuuta 2012 – 6. tammikuuta 2013        Tour de Ski 16. helmikuuta 2013  Davos  Sveitsi  sprintti (p) 10. maaliskuuta 2013  Lahti  Suomi  10 km (p) 13. maaliskuuta 2013  Drammen  Norja  sprintti (p) 7. joulukuuta 2013  Lillehammer  Norja  10 km (p) 21. joulukuuta 2013  Asiago  Italia  sprintti (p) 19. tammikuuta 2014  Szklarska Poręba  Puola  10 km yhteislähtö (p) 4. helmikuuta 2017  Pyeongchang  Etelä-Korea  15 km yhdistelmähiihto

 Lähteet 


 Viitteet 

 Aiheesta muualla 
 Justyna Kowalczykin viralliset sivut

Luokka:Puolalaiset maastohiihtäjät
Luokka:Puolalaiset olympiavoittajat
Luokka:Dopingrikkomuksesta tuomitut puolalaiset
Luokka:Dopingrikkomuksesta tuomitut hiihtäjät
Luokka:Vuonna 1983 syntyneet
Luokka:Elävät henkilöt